
Obrazac broj 7.
FARMAKOVIGILANCA U KLINIČKIM ISPITIVANJIMA
1. Zdravstveni radnik/istraživač, koji učestvuje u kliničkom istraživanju, dužan je da sva ozbiljna neželjena dejstva lijeka odmah prijavi sponzoru kliničkog istraživanja (osim ako to nije drugačije definisano protokolom kliničkog istraživanja ili brošurom istraživača).

2. Sponzor je obavezan da blagovremeno obavještava Etički komitet o svim ozbiljnim i neočekivanim neželjenim dejstvima lijeka u toku kliničkog ispitivanja.
3. Sponzor je obavezan da prijavi sva ozbiljna, očekivana neželjena dejstva, koja su se desila u toku kliničkog ispitivanja lijeka, ali sa povećanom učestalošću (koja su klinički značajna).
4. Sponzor je obavezan da prijavi Etičkom komitetu svaki izostanak efikasnosti lijeka kod pacijenta sa oboljenjem koje ugrožava život, u toku kliničkog ispitivanja.

5. Sponzor je obavezan da prijavi Etičkom komitetu ozbiljna neželjena dejstva lijeka koji se koriste kao kontrola[image: image3.jpg]


.
6. Ozbiljno, neočekivano neželjeno dejstvo lijeka, u toku kliničkog ispitivanja, koja su fatalna ili ugrožavaju život, sponzor je dužan da prijavi Etičkom komitetu odmah, a najkasnije za 7 dana od dana kada je došlo do prvog saznanja (inicijalna prijava); Sponzor dostavlja Etičkom komitetu dodatne informacije (follow up), najkasnije u roku od 8 dana od dana dostavljanja prve, odnosno inicijalne prijave.
7. Prijave ozbiljnih, neočekivanih dejstava lijeka koja nijesu fatalna i ne ugrožavaju život sponzor je dužan da dostavi Etičkom komitetu najkasnije 15 dana od dana inicijalne prijave, a zatim narednu čim dodatne informacije budu dostupne (follow up).
8. Sponzor je dužan da pojedinačne SUSAR izvještaje, iz svih država u kojima se sprovodi kliničko ispitivanje, dostavlja Etičkom komitetu.
9. Sponzor je dužan da dostavlja Etičkom komitetu zbirnu listu svih sumnjivih, ozbiljnih, neočekivanih neželjenih dejstava lijeka (SUSAR) iz svih država u kojima se sprovodi kliničko istraživanje lijeka, najmanje jednom u 6 mjeseci.
10. Sponzor je dužan da dostavi Etičkom komitetu izvještaj o bezbjednosti lijeka u razvoju (DSUR), najmanje jednom godišnje, i nakon završetka kliničkog istraživanja dostavi zbirni izvještaj o bezbjednosti ispitivanog lijeka.

